Case ID: 1169178
Sentence 4: Mülki Prosessual Məcəllənin 372.6-cı maddəsinin tələblərini, apellyasiya şikayətinin dəlillərini və cavabdeh tərəfindən apellyasiya şikayəti verilmədiyini nəzərə alaraq kollegiya qeyd edir ki, qətnamənin əsaslığı yalnız iddianın təmin olunmamış hissəsində yoxlanılır.İşin mübahisəsiz halları ondan ibarətdir ki, İddiaçı MMC ilə X17 arasında xidmətlərin göstərilməsi haqqında xx xxxxxx 2019-cu il tarixli 09/19 saylı podrat müqaviləsi bağlanmış və müqaviləyə əsasən icraçı X17 sifarişçi İddiaçı MMC-nin biznesin inkişafı strategiyasının işlənib hazırlanması, strateji və operativ biznes planlarının hazırlanması, şirkətin uğurlu imicinin yaradılması, biznes proseslərinin təkmilləşdirilməsi, bazarın və rəqiblərin tədqiqatı, bazarın iqtisadi durumunun qiymətləndirilməsi, şirkətin biznes fəaliyyətinin və fəaliyyətə təsir göstərən amillərin davamlı təhlili, marketinq planının hazırlanması və koordinasiyası, zəruri marketinq tədbirlərinin müəyyən edilməsi, marketinq xərclərinin optimallaşdırılması, görülmüş işlərin nəticələrinin təhlili və qiymətləndirilməsi və eyni zamanda tenderlərin texniki və kommersiya baxımından hazırlanması və kontrol edilməsi, layihələrə, texniki şöbəyə və bunlarla bağlı xərclərə nəzarət, görülmüş işlərin nəticələrinin təhlili və qiymət hesabatların hazırlanması və təhlili və digər vəzifə öhdəlikləri ilə bağlı tələb olunan digər işlərin yerinə yetirilməsi və sifarişçi tərəfindən təmin ediləcək dövri və cari işlərin yerinə yetirilməsini, sifarişçi İddiaçı MMC isə müqavilədə göstərilən xidmət haqqının icraçıya müqavilədə nəzərdə tutulmuş müddətdə, qaydada və şərtlərlə ödənilməsini öz üzərinə götürmüşdür.